CELEX: C2005/296/68
Language: fi
Date: 2005-11-26 00:00:00
Title: Asia T-356/05: Kanne  19.9.2005  — Zelenkovà v. parlamentti

26.11.2005   
            
            
               FI
            
            
               Euroopan unionin virallinen lehti
            
            
               C 296/32
            
         Kanne 19.9.2005 — Zelenkovà v. parlamentti
   (Asia T-356/05)
   (2005/C 296/68)
   Oikeudenkäyntikieli: englanti
   Asianosaiset
   
      Kantaja: Martina Zelenkovà (Bryssel, Belgia) (edustajat: asianajajat G. Vandersanden, L. Levi, C. Ronzi)
   
      Vastaaja: Euroopan parlamentti
   Vaatimukset
   
               —
            
            
               Vastaajan vaatimukset on hyväksyttävä eli nimittävän viranomaisen (parlamentin) 16.11.2004 tekemässä palvelukseen ottamista koskevassa päätöksessä, jonka piti tulla voimaan 1.12.2004, tehty palkkaluokan määrittäminen ura-alueelle A*, palkkaluokkaan 5, palkkatasolle 2, on kumottava, mikä merkitsee sitä, että kantajan laillisesta ja sääntöjen mukaisesta työsuhteesta syntyvät oikeudet on palautettava eli palkkaluokka on määritettävä laillisesti ja sääntöjen mukaisesti 1.12.2004 lukien, mikä merkitsee aikaisempaan palkkaluokkaan LA8 tai sitä vastaavaan henkilöstösääntöjen liitteessä XIII olevan 1–11 artiklan mukaiseen palkkaluokkaan määrittämistä (A*7 ja asianmukainen palkkataso ennen 1.5.2004 voimassa olleiden sääntöjen mukaisesti);
            
         
               —
            
            
               vastaaja on velvoitettava maksamaan (i) vahingonkorvauksia viivästyskorkoineen korvauksena kantajan uralle aiheutuneesta vahingosta ja (ii) muuta vahingonkorvausta laillisena ja sääntöjen mukaisena palkkana siten, että erityisesti on sovellettava 1.5.2004 voimassa olevien henkilöstösääntöjen liitteessä XIII olevassa 21 artiklassa olevaa siirtymäsäännöstä, tai vaihtoehtoisesti eläkemaksuja on alennettava samapalkkaisuutta koskevan periaatteen perusteella. Nämä oikeudet on arvioitava huolellisesti myöhemmässä vaiheessa ja arvioidaan nyt väliaikaisesti ja kohtuuden nojalla vähintään 5 000 euroksi vuodessa;
            
         
               —
            
            
               Euroopan parlamentti on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka on virkamies, joka on nimitetty uusien henkilöstösääntöjen 1.5.2004 tapahtuneen voimaantulon jälkeen, mutta varallaololuettelosta, joka on laadittu ennen mainittua päivää järjestetyn kilpailun perusteella, riitauttaa hänen palvelukseen ottamisensa yhteydessä tehdyn palkkaluokan määrittämisen, jonka mukaan parlamentti vahvisti hänen palkkaluokakseen uusien henkilöstösääntöjen mukaisesti A*5. Hän vetoaa samoihin perusteisiin ja perusteluihin, joihin on vedottu asiassa T-58/01.1